ચોથું, અાપણને ભગવાન હોવા છતાં દેખાતા નથી. કારણ કે અાપણા હૃદયમાં છ શત્રુ છુપાઈને બેઠા છે. જેથી અાપણને કાંઈ જ દેખાતું નથી. જો તમારે ભગવાનનાં દર્શન કરવાં જ હોય તો સૌપ્રથમ તમે સરળ બનો. અાવાં તો હજાર કારણ છે કે જેને કારણે અાપણને ભગવાન હોવા છતાં દેખાતાં નથી. શ્રીમદ્ ભાગવત શ્રીકૃષ્ણનું વાંગ્મય સ્વરૂપ છે. શ્રીમદ્ ભાગવતને તિજોરીમાં કે કબાટમાં નહીં પણ તેનો ઉપયોગ થાય તેમ રાખો. જો તમારે ભગવાનનાં દર્શન કરવાં જ હોય તો ઘરના વડીલોએ વસાવેલા ધર્મગ્રંથો જરૂર વાંચજો. તેમાં લખેલું બધું નહીં તો શક્ય એટલું જરૂર જીવનમાં ઉતારજો. તમને ભગવાન જરૂર દેખાશે.